Nîjnî Novgorod
Nîjnî Novgorod, anku Novgoroda Jêrîn (bi rûsî: Нижний Новгород, navê berê Gorkî) — bajarekî Rûsyayê ye, serbajarê parêzgeha Nîjêgorodskaya Oblast e, navend û bajarê herî mezin ê Eyaleta Federal a Prîvolyskê ye. Bajar li rasteya Ewropaya Rojhilat, li cîhê ku çemên Oka û Volga dibin yek, hatiye avakirin. Çemê Oka bajar dike du paran. Ji sala 1932'an heta 1990'an navê bajêr Gorkî bûye (bi navê nîvîskarê rûs Maksîm Gorkî). Ji sala 1959'an heta 1991'ê bajar ji bo ziyaretkirina biyaniyan girtî bûye. Bi gelheya xwe ve Nîjnî Novgorod bajarê Rûsyayê yê pêncemîn e. Nîjnî Novgorod li rojhilatê Moskowê û 400 kîlometreyan dûrî wê ye.